cyanic-selkie/wikianc huggingface dataset:
திருச்செங்கோடு
வரலாறு
பழங்காலத்தில் இந்நகர் திருக்கொடிமாடச் சென்குன்றனூர் எனவும், திருச்செங்கோட்டாங்குடி எனவும் பெயர் பெற்றது. சம்பந்தரின் தேவாரப்பாடலிலும் அவ்வாறே கூறப்பட்டுள்ளது. இது இடைக்கால வரலாற்றில் கீழ்க்கரைப் பூந்துறைநாடு என்னும் நாட்டுப் பிரிவில் அடங்கியிருந்தது. இது கொங்கு மண்டல சதகம் பாடல் 28-ல் செங்கோடை என்று குறிப்பிடப்பட்டுள்ளது. திருவள்ளுவமாலை பாடல்களில் ஒன்றைப் பாடிய புலவர் மதுரைத் தமிழாசிரியர் செங்குன்றூர் கிழார் இந்த ஊரில் பிறந்தவர் என்று அந்தப் பாடல் குறிப்பிடுகிறது.
இது கொங்கு நாட்டிலுள்ள ஏழு சிவ தலங்களில் ஒன்றாகும். இது கொங்கு நாட்டைச்சேர்ந்த கீழ்கரை பூந்துறை நாட்டை சார்ந்தது ஆகும். காவிரியின் மேற்குப்புறம் உள்ளது. மேல்கரை பூந்துறை நாடாகும், காவிரியின் கிழக்குப்புறம் உள்ளது கீழ்பூந்துறை நாடாகும். சிலப்பதிகாரத்தில் இந்நகர் நெடுவேல் குன்று என கூறப்பட்டுள்ளது. மலை மீதுள்ள முருகனை அருணகிரிநாதர் தன் திருப்புகழில் பாடியுள்ளார். கந்தர் அனுபூதி, கந்தர் அலங்காரம் முதலியவைகளில் இவ்விடம் குறிப்பிடப்பட்டுள்ளது. இந்நகருக்கு தெய்வத்திருமலை, நாகமலை, உரசகிரி, நாககிரி எனப் பல பெயர்களும் உள்ளது.
திருஞானசம்பந்தர் அருளிய தேவாரப் பாடல் "வெந்தவெண் ணீறணிந்து" முதலாம் திருமுறையில் இடம் பெற்றுள்ளது. அதன் முதல் செய்யுள்:
வெந்த வெண்ணீறு அணிந்து விரிநூல் திகழ்மார்பில் நல்ல பந்து அணவும் விரலாள் ஒருபாகம் அமர்ந்து அருளிக் கொந்து அணவும் பொழில்சூழ் கொடிமாடச் செங்குன்றூர் நின்ற அந்தணனைத் தொழுவார் அவலம் அறுப்பாரே.
கோயில்
செந்நிறத்தில் அமைந்த மலையின் உச்சியில் கிழக்கு நோக்கி செங்கோட்டு வேலவர் சன்னதி உள்ளது. மேற்கு நோக்கி அர்த்தநாரீஸ்வரர் எனப்படும் மாதொரு பாகர் சன்னதி அமைந்துள்ளது. மாதொரு பாகர் லிங்க வடிவில் அல்லாமல் 6 அடி முழு திருமேனியுடன் காட்சியளிக்கிறார். பாதி புடவை - பாதி வேட்டி அலங்காரத்துடன் மூலவர் (சிவன்) காட்சி தருகிறார். முழு வடிவமும் வெள்ளைப் பாசாணத்தால் ஆனது.
இம்மலை மீது ஏற 1250 படிக்கட்டுகள் கொண்ட பாதை உள்ளது. தற்போது மலை மீது ஏற சாலை வசதி செய்யப்பட்டுள்ளதால் வாகனங்கள் மூலம் இதனை அடையலாம். படிக்கட்டுகள் வழியே மலைக்குச் செல்லும் வழியில் பாறையில் செதுக்கப்பட்டுள்ள நாகர் சன்னிதி மிகவும் பிரசித்தி பெற்றது. இங்கு முதலில் அமைந்தது முருகனுக்கான கோயில் ஆகும். அதையொட்டியே இந்நகரின் பெயர் அமைந்துள்ளதை கவனிக்கலாம். 300px|thumb|வலது|திருச்செங்கோடு மலைமீதுள்ள மாதொரு பாகர் கோயில்
அமைவிடம்
திருச்செங்கோடு ஈரோட்டிலிருந்து கிழக்கே 18 கிமீ தொலைவிலும். சேலத்திலிருந்து தெற்கே 45 கிமீ தொலைவிலும் நாமக்கல்லிலிருந்து மேற்கே 32 கிமீ தொலைவிலும் அமைந்துள்ளது.
தொழில்
திருச்செங்கோடு ஆழ்துளை கிணறு வெட்டும் இரிக் எனப்படும் வண்டிகள் நிறைந்த இடமாகும். ஆழ்துளை கிணறு வெட்டும் வண்டியை சார்ந்த தொழில்கள் இங்கு அதிகம். இங்கு விசைத்தறிக் கூடங்கள், சைசிங்க் ஆலைகள், நூற்பு ஆலைகள், லாரி கூடு கட்டும் தொழில், விவசாயம் ஆகியவை அதிகளவில் உள்ளன.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 80,177 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். திருச்செங்கோடு மக்களின் சராசரி கல்வியறிவு 72% ஆகும், இதில் ஆண்களின் கல்வியறிவு 79%,  பெண்களின் கல்வியறிவு 65% ஆகும். இது இந்திய தேசிய சராசரி கல்வியறிவான 59.5% விடக் கூடியது. திருச்செங்கோடு மக்கள் தொகையில் 10% ஆறு வயதுக்குட்பட்டோர் ஆவார்கள்.
திருச்செங்கோடு நகர் மன்றம்
திருச்செங்கோடு நகர் மன்றம் என்பது திருச்செங்கோடு நகரை ஆளும் குடிமை அமைப்பாகும்
2011 உள்ளாட்சி தேர்தல்
2011ல் நடந்த உள்ளாட்சி தேர்தலில் அதிமுகவின் பொன். சரஸ்வதி வெற்றி பெற்று நகரவை தலைமைப்பதவியை கைப்பற்றினார்.
மேற்கோள்கள்
பகுப்பு:தேர்வு நிலை நகராட்சிகள் பகுப்பு:நாமக்கல் மாவட்டம்
பி. ஆர். சிவா
'''பி. ஆர். சிவா' (P. R. Siva'') என்பவர் புதுச்சேரி ஒன்றிய சட்டப் பேரவையின் சுயேச்சை சட்டமன்ற உறுப்பினர் ஆவார். இவர் புதுச்சேரி காரைக்கால் மாவட்டத்தில் உள்ள திருநள்ளாறு சட்டமன்றத் தொகுதியிலிருந்து புதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டார். இவர் 2021ல் நடைபெற்ற புதுச்சேரி சட்டப் பேரவைத் தேர்தலில் பாரதிய ஜனதா கட்சி வேட்பாளரான எஸ் ராஜசேகரனை 1,380 வாக்குகள் வித்தியாசத்தில் தோற்கடித்தார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:புதுச்சேரி சட்டமன்ற உறுப்பினர்கள்
கோக்கலை ஊராட்சி
கோக்கலை ஊராட்சி (Kokkalai Gram Panchayat), தமிழ்நாட்டின் நாமக்கல் மாவட்டத்தில் உள்ள எலச்சிப்பாளையம் வட்டாரத்தில் அமைந்துள்ளது. இந்த ஊராட்சி, பரமத்தி-வேலூர் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2792 ஆகும். இவர்களில் பெண்கள் 1368 பேரும் ஆண்கள் 1424 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குங் பூ பாண்டா 2
குங் பூ பாண்டா 2 என்பது 2011 ஆம் ஆண்டு வெளிவந்த ஓர் அமெரிக்க அனிமேசன், அதிரடி, நகைச்சுவை, சண்டைக் கலைத் திரைப்படம் ஆகும், இத்திரப்படத்தை ஜெனிபர் யூ நெல்சன்  இயக்கினார், டிரீம்வேர்க் அணிமேசன்சு இத்திரைப்படத்தை தயாரித்தது, அத்துடன் பராமவுன்ட் பிக்சர்ஸ் நிறுவனம் இதனை விநியோகம் செய்தது. 2008 ஆம் ஆண்டில் வெளிவந்த குங் பூ பாண்டா திரைப்படத்தின் தொடர்ச்சியே இத்திரைப்படம், மேலும் குங்பூ பாண்டா திரைப்படத் தொடரின் இரண்டாவது திரைப்படமும் இதுவே ஆகும்.
இத்திரைப்படத்தில் கதாநாயகனான பூ தனது வரலாறை தானாகவே அறிந்துகொளவதுடன், சீனாவை ஆண்டு வரும் கொடூரமான அரசானா. சென், எனும் வெள்ளை மயில் ஒன்றிலிருந்து சீனாவை எவ்வாறு காப்பாறுகின்றது. மேலும் தன்னுள் ஒளிந்திருக்கும் பல அபூர்வ சக்திகளை பூ வெளிக்கொணருகின்றது. அத்துடன் பூ ஓர் சிறந்த குங்பூ வீரராக இத்திரைப்படத்தின் மூலமாக சிறப்ப்பிக்கப்படுகிறார். இத்திரைப்படக் கதாப்பாத்திரங்களின் குரல்களை ஜேக் பிளாக், டஸ்டின் கொப்மான், ஏஞ்சலினா ஜோலி, இயன் மக்கசென், சேத் ரோகன், இலூசி லியு, மிசெல் இயோ, டேவிட் கோஸ், டுக் கிம், ஜேம்ஸ் காங், ஜாக்கி சான் ஆகியோர் வழங்கியுள்ளனர்.
மேற்கோள்கள்
பகுப்பு:2011 திரைப்படங்கள் பகுப்பு:ஆங்கிலத் திரைப்படங்கள் பகுப்பு:விலங்குகளைப் பற்றியத் திரைப்படங்கள் பகுப்பு:பாரமவுண்ட் பிக்சர்ஸ் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:அமெரிக்க அசைவூட்டத் திரைப்படங்கள் பகுப்பு:அறிமுக இயக்குநர் திரைப்படங்கள்
பேரியம் அசிட்டேட்டு
பேரியம் அசிட்டேட்டு (Barium acetate) Ba(C2H3O2)2 என்ற மூலக்கூறு  வாய்பாடுடன் கூடிய பேரியம் மற்றும்  அசிட்டிக் அமிலத்தின்  உப்பு  ஆகும்.
தயாரிப்பு
பேரியம் கார்பனேட்டுடன் அசிட்டிக் அமிலத்தை வினைபுரியச் செய்வதன் மூலமாக பொதுவாக பேரியம் அசிட்டேட்டு தயாரிக்கப்படுகிறது.
கரைசல் நிலையில் மேற்கொள்ளப்படும் இவ்வினையில் பேரியம் அசிட்டேட்டு படிகமாக வெளிவருகிறது. பேரியம் கார்பனேட்டுக்கு மாற்றாக இவ்வினையில் பேரியம் சல்பைடையும் பயன்படுத்த முடியும்.
இங்கும் கரைப்பான் ஆவியாக்கப்பட்டு பேரியம் அசிட்டேட்டு படிகமாக்கப்படுகிறது.
பண்புகள்
வெண்மை நிறத் துகள்களாக காணப்படும் பேரியம் அசிட்டேட்டு 0 பாகை செல்சியசு வெப்பநிலையில் அதிக அளவு கரைதிறன் பெற்றுள்ளது. அதாவது 100 கிராம் தண்ணீரில் 55.8 கிராம் அளவு பேரியம் அசிட்டேட்டைக் கரைக்க முடியும். பேரியம் அசிட்டேட்டைச் சூடுபடுத்தினால் அது பேரியம் கார்பனேட்டாக சிதைவடைகிறது.
வினைகள்
பேரியம் அசிட்டேட்டைக் காற்றில் சூடுபடுத்தினால் அது பேரியம் கார்பனேட்டாக சிதைவடைகிறது. மேலும் இது கந்தக அமிலம், ஐதரோ குளோரிக் அமிலம் மற்றும் நைட்ரிக் அமிலம் போன்ற அமிலங்களுடன் வினைபுரிந்து முறையே சல்பேட்டு, குளோரைடு மற்றும் நைட்ரேட்டுகளைக் கொடுக்கிறது.
பயன்கள்
பேரியம் அசிடேட்டு நெசவுத் தொழிலில் நெசவுத் துணிகளில் அச்சிடும் போது நிறமூட்டியாகவும், வண்ணப்பூச்சுகள்,  மெருகூட்டிகளில் மற்றும் உயவு எண்ணெய்களில் உலர்த்தியாகவும் பயன்படுத்தப்படுகிறது. வேதியியலில், மற்ற அசிட்டேட்டுகள் தயாரிக்கவும் மற்றும் கரிமத் தொகுப்பு வினைகளில் வினையூக்கியாகவும் பயன்படுத்தப்படுகிறது. மேலும்,பேரியம் அசிடேட்டு உயிரைக் கொல்லும் ஒரு வலிமையான நஞ்சாகவும் இருக்கிறது.
உசாத்துணை நூல்கள்
பகுப்பு:பேரியம் சேர்மங்கள் பகுப்பு:அசிட்டேட்டுகள்
உரோமைப் பேரரசின் இறங்குமுகம்
உரோமைப் பேரரசின் இறங்குமுகம் என்பது எட்வர்டு கிப்பனால் 1776இல் ஆக்கப்பட்ட உரோமைப் பேரரசின் இறங்குமுகமும் வீழ்ச்சியும் என்ற நூலில் விவரிக்கப்பட்ட ஓர் கருத்துரு ஆகும். 4வது-5வது நூற்றாண்டுகளில் உரோமைப் பேரரசுக்கு என்னவாயிற்று என்பதை இன்னமும் வரலாற்றியலாளர்கள் விவாதித்து வருகின்றனர். பல கருதுகோள்கள் ஆராயப்பட்டுள்ளன; இவை பெரும்பாலும் அரசியல், பொருளியல்நிலை, படைத்துறை மற்றும் பிற சமூக அமைப்புக்களின் பிளவுகளால் ஏற்பட்டதாக தீர்வு காண்கின்றன. காட்டுமிராண்டிகளின் படையெடுப்பு மற்றும் உள்நாட்டுத் துரோகிகளால் இந்த வீழ்ச்சி ஏற்பட்டதாகவும் கருதுகின்றனர். இந்த வீழ்ச்சிக்கான காரணங்களை ஆராய முற்பட்டதில் கிப்பன் முதலாமவர் இல்லை. அமெரிக்க அறிஞர் கிளென் போவெர்சாக் "18வது நூற்றாண்டிலிருந்து இந்த வீழ்ச்சி நம்மை ஈர்த்துள்ளது: இதுவே ஒவ்வொரு அரசு வீழ்ச்சிக்கும் மூல அடிப்படையாக மதிப்பிடப்படுகிறது; எனவே நமது அச்சங்களுக்கான அடையாளமாக உள்ளது." எனக் கூறியுள்ளார். 1984இல் செருமன் பேராசிரியர் அலெக்சாந்தர் தெமாந்த் உரோமை வீழ்ச்சிக்கான 210 பல்வேறு காரணங்களை தொகுத்துள்ளார்.
378க்குப் பிறகு நடந்த பல நிகழ்ச்சிகள் மேற்கத்திய பேரரசின் நிலையை மோசமாக்கின. 378இல் நடந்த அட்ரியனோப்பிள் சண்டை, 395இல் தியோடொசியசின் மறைவு, 406இல் ரைன் ஆற்றைக் கடந்து வந்த செருமானியக் குடிகள், 408இல் இசுடிலிசோவின் மரண தண்டனை, 410இல் நடந்த உரோம் நகர ஆக்கிரமிப்பு, 421இல் கான்ஸ்டான்டியசு III மரணம், 454இல் பிளாவியசு ஏடியசின் மரணம், 455இல் மீண்டும் உரோமை நகரின் ஆக்கிரமிப்பு, 461இல் மயோரியனின் இறப்பு  என பல நிகழ்வுகள் வெவ்வேறு வரலாற்றாளர்களால்  முக்கியத்துவம் கொடுக்கப்படுகின்றன. அண்மைய கருதுகோள் ஒன்று இந்த வீழ்ச்சி சிக்கலான மாற்றங்களால் நிகழ்ந்ததாக குறிப்பிடுகிறது.
வெளி இணைப்புகள்
பகுப்பு:உரோமைப் பேரரசு
பிரையன் ஆக்டன்
பிரையன் ஆக்டன் (Brian Acton) (பிறப்பு: 1972 அல்லது 1973) ஐக்கிய அமெரிக்காவின் கணினி நிரலாக்கர் மற்றும் இணைய தொழில் முனைவோர் ஆவார். இவர் அமெரிக்காவின் ஸ்டான்போர்டு பல்கலைகழகத்தில் இளநிலை கணினி அறிவியல் பட்டத்தைப் பெற்றுள்ளார். இவர் 2018-இல் மோக்சி மர்லின்ஸ்பைக் என்பவருடன் கூட்டாக இணைந்து சிக்னல் அறக்கட்டளையை நிறுவி, அதன் செயல் தலைவராக உள்ளார். இவர் முன்னர் யாகூ! நிறுவ்னத்தில் பணியாற்றிவர். இவர் ஜான் கோயும் என்பவருடன் இணைந்து 2009-இல் வாட்சப் செயலியை நடத்தியவர். 2014-இல் வாட்சப் செயலியை முகநூல் நிறுவனத்திற்கு 19 பில்லியன் அமெரிக்க டாலருக்கு விற்றார். செப்டம்பர் 2017-இல் பிரையன் ஆக்டன் வாட்சப் நிறுவனத்திலிருந்து வெளியேறி, 2018-இல் சிக்னல் செயலியை நிறுவினார். ஐக்கிய அமெரிககாவின் வணிக இதழான போர்ஸ் கணிப்பின் படி, பிரையன் ஆக்டன், 2020-இல் உலகப் பணக்காரர்கள் பட்டியலில் (நிகர சொத்து மதிப்பு 2.5 பில்லியன் அமெரிக்க டாலர்கள்) 836-வது இடத்தை கொண்டுள்ளார்.
கொடையாளராக
பிரையன் ஆக்டன் 2014-ஆம் ஆண்டு முதல் தனது மனைவி தெகன் ஆக்டனின் இணைந்து வைல்டு கார்டு எனும் அறக்கட்டளையை நிறுவி, அதன் மூலம் சன் லைட், ஆக்டன் குடும்பம் மற்றும் ஒற்றுமை என மூன்று சகோதர அறக்கட்டளை நிறுவினார். 2018-இல் இவர் சிக்னல் அறக்கட்டளையை நிறுவினார்.
வெளி இணைப்புகள்
பகுப்பு:அமெரிக்கக் கணினியியலாளர்கள் பகுப்பு:புரவலர்கள்
பிந்த்ரா தாலுகா
பிந்த்ரா தாலுகா (Pindra tehsil) இந்தியாவின் உத்தரப் பிரதேசம் மாநிலத்தின் பூர்வாஞ்சல் பிரதேசத்தில் அமைந்த வாரணாசி மாவட்டத்தில் உள்ள மூன்று தாலுகாக்களில்  பிந்திரா தாலுகாவும் ஒன்றாகும். இது வாரணாசி நகரத்திலிருந்து 24 கிலோ மீட்டர் தொலைவில் உள்ளது. இத்தாலுகா 1 கணக்கெடுப்பில் உள்ள ஊர் மற்றும் 423 கிராமங்களையும் கொண்டுள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, இத்தாலுகாவின் மொத்த மக்கள் தொகை  6,27,298  ஆகும். மக்கள் தொகையில் ஆண்கள்  மற்றும்  பெண்கள்   உள்ளனர். பாலின விகிதம் 1000 ஆண்களுக்கு 972 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகும். சராசரி எழுத்தறிவு 73.84%  ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே  117,597  மற்றும்   4,605 ஆகவுள்ளனர். இதன் மக்கள் தொகையில் இந்துக்கள் 93.08%, இசுலாமியர்கள் 6.65% மற்றும் பிறர் 0.09%  ஆக உள்ளனர்.
போக்குவரத்து
இத்தாலுகாவின் பபாட்பூரில் லால் பகதூர் சாஸ்திரி பன்னாட்டு வானூர்தி நிலையம் அமைந்துள்ளது. லக்னோ - வாரணாசி வழியாகச் செல்லும் தேசிய நெடுஞ்சாலை இத்தாலுகா வழியாகச் செல்கிறது.
மேற்கோள்கள்
பகுப்பு:வாரணாசி மாவட்டம்
கல்பாத்தி தீவு
நிர்வாகம்
கவாரத்தி தீவுக் கூட்டத்திலுள்ள அகத்தி நகரைச் சார்ந்த தீவு ஆகும்.
மேற்கோள்கள்
பகுப்பு:இலட்சத்தீவுகள் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
கல்கிபாக கடற்கரை
கல்கிபாக கடற்கரை (Galgibaga Beach) என்று அழைக்கப்படும் கடற்கரை இந்தியாவின் தெற்கு கோவாவில் உள்ள ஓர் கடற்கரை. இது இந்தியாவின் அதிகம் அறியப்படாத மற்றும் தூய்மையான கடற்கரைகளில் ஒன்றாகும். இது தெற்கு கோவா பகுதியில் புகழ்பெற்ற பாலோலெம் கடற்கரையிலிருந்து 7 கி.மீ. தொலைவில் அமைந்துள்ளது
மேற்கோள்கள்
பகுப்பு:கோவாவின் புவியியல்
வயல் (இதழ்)
வயல் 1980 களில் இலங்கையில் இருந்து காலாண்டுக்கு ஒருமுறை வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது கலை இலக்கிய சமூக அறிவியல் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:கலை இலக்கிய தமிழ் இதழ்கள் பகுப்பு:ஈழத்து சஞ்சிகைகள் பகுப்பு:1980 களில் வெளிவந்த தமிழ் இதழ்கள்
சிறுத்தனூர் ஊராட்சி
சிறுத்தனூர் ஊராட்சி (Siruthanur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருநாவலூர் வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1784 ஆகும். இவர்களில் பெண்கள் 898 பேரும் ஆண்கள் 886 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாப் ஃபால்கோனர்
பாப் ஃபால்கோனர்  (Bob Falconer , பிறப்பு: திசம்பர் 26 1962), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1999 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
பாப் ஃபால்கோனர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1962 பிறப்புகள் பகுப்பு:1976 பிறப்புகள் பகுப்பு:வாழும் நபர்கள்
கு. சின்னப்பபாரதி அறக்கட்டளை இலக்கிய விருதுகள்
கு. சின்னப்ப பாரதி அறக்கட்டளை இலக்கிய விருதுகள் என்பது நாமக்கல்லைத் தலைமையிடமாகக் கொண்டு செயல்படும் கு. சின்னப்ப பாரதி நினைவு அறக்கட்டளையின் மூலம் 2008 ஆம் ஆண்டிலிருந்து வழங்கப்படும் விருதுகளாகும். நாவல், கட்டுரை (இலக்கிய ஆய்வு உட்பட), சிறுகதை, மொழி பெயர்ப்பு, கணினித்தமிழ் இலக்கியம், சமூகசேவை, சிறந்த பத்திரிக்கையாளர் ஆகிய துறைகளுக்கு விருதுகள் வழங்கப்படுகின்றன. இதில் ஏதேனும் ஒரு துறைக்கு நூலின் தரத்தின் அடிப்படையில் முதன்மை விருதும் பிற துறைகளில் வரப்பெற்ற இலக்கியத்திற்கு சிறப்பு விருதுகளும் வழங்கப்படும்.
பரிசுகள்
இவ்விருதுகளில் முதன்மை விருது ரூபாய் 150000 மற்றும் கேடயமும் சான்றிதழும் சிறப்பு விருதுகள் ரூபாய் 10000 வீதம் மற்றும் கேடயமும் சான்றிதழும் வழங்கப்படும்
வெளி இணைப்புகள்
பகுப்பு:தமிழ் இலக்கிய விருதுகள்‎
அரசு மேல்நிலைப் பள்ளி, மழையூர்
அரசு மேல்நிலைப்பள்ளி, மழையூர் (Government Higher Secondary School Mazhaiyur) இந்தியாவின் தமிழ்நாடு மாநிலத்தில் புதுக்கோட்டை மாவட்டம் கறம்பக்குடி ஒன்றியத்தில் உள்ள மழையூர் என்ற கிராமத்தில் அமைந்துள்ளது.
நிர்வாகம்
தமிழ்நாடு அரசின் பள்ளிக்கல்வித்துறையின் கீழ் செயல்படும் மழையூர் அரசுமேல்நிலைப்பள்ளி புதுக்கோட்டை முதன்மைக்கல்வி அலுவலர் அவர்களின் நிர்வாகத்தில் செயல்படுகிறது. ஆறாம் வகுப்பு முதல் பன்னிரெண்டாம் வகுப்பு வரை இப்பள்ளியில் பாடங்கள் பயிற்றுவிக்கப்படுகின்றன.
மாணவர்கள் மற்றும் ஆசிரியர்கள்
பள்ளியில் 1180 மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், 35 ஆசிரியர்கள் பணியாற்றி வருகின்றனர். மாணவர்கள் அறிவியல் வினாடி-வினா போட்டிகளில் வெற்றி பெற்றுள்ளனர்.
தேர்ச்சி விவரம் (விவசாய பாடப்பிரிவு)
மழையூர் அரசு மேல்நிலைப்பள்ளியில் பன்னிரெண்டாம் வகுப்பு, விவசாய பாடப்பிரிவு மாணவ, மாணவிகளின் தேர்ச்சி விவரம் 2010 - 2011 கல்வியாண்டு முதல் 2016 - 2017 வரை.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
கூட்டி
கூட்டி (Gooty) இந்தியாவின் ஆந்திரப் பிரதேச மாநிலத்தின் அனந்தபூர் மாவட்டத்தில் உள்ள நகரமும், மூன்றாம் நிலை நகராட்சியும் ஆகும். இச்சிற்றூர் கூட்டிக் கோட்டைக்கும், அசோகர் காலத்துக் கல்வெட்டுக்களுக்கும் பெயர் பெற்றது. இவ்வூரைச் சுற்றிலும் மலைகள் சூழ்ந்துள்ளன.
மைசூர் இராச்சியத்தின் திப்பு சுல்தான் ஆட்சியின் கீழிருந்த கூட்டிக் கோட்டை, நான்காம் ஆங்கிலேய-மைசூர் போரில் திப்பு சுல்தான் கொல்லப்பட்டதால், கூட்டிக் கோட்டை ஐதராபாத் நிசாம் வசம் ஒப்படைக்கப்பட்டது.
புவியியல்
15.12°N, 77.63°W பாகையில் அமைந்த கூட்டி சிற்றூர், அனந்தபூரிலிருந்து 52 கிலோ மீட்டர் தொலைவில், கடல் மட்டத்திலிருந்து 345 மீட்டர் (1131 அடி) உயரத்தில் உள்ளது.
மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின்படி, கூட்டி நகரத்தின் மக்கள் தொகை 48,658 ஆகும். அதில் ஆண்கள் 23,943 மற்றும் பெண்கள் 24,715 ஆவர். பாலின விகிதம் 1000 ஆண்களுக்கு 1032 பெண்கள் வீதம் உள்ளனர். 6 வயதிற்குட்பட்ட குழந்தைகள் 5216 வீதம் உள்ளனர். எழுத்தறிவு 76.91% ஆகவுள்ளது. இதன் மக்கள்தொகையில் இந்துக்கள் 74.24%, இசுலாமியர்	22.54%, கிறித்தவர்கள்	2.86% மற்றும் பிறர் 0.36% ஆகவுள்ளனர்.
மேற்கோள்கள்
பகுப்பு:அனந்தபூர் மாவட்டம் பகுப்பு:ஆந்திரப் பிரதேச ஊர்களும், நகரங்களும்
சிமேனா ஆபார்க்கா
சிமேனா ஆபார்க்கா செப்தம்பர் திங்கள் 24ஆம் தேதி 1981ஆம் ஆண்டில் சிலியின் தலைநகரமான சாந்தியாகோவில் பிறந்தார். இவர் ஒரு பாப் பாடகரும் நடிகரும் ஆவார். இவரது முதல் இசைக்கோவை பூன்த்தோ தே பார்த்தீதா (Punto de Partida) என்ற தலைப்பில் 2003இல் வெளியிடப்பட்டது.
பகுப்பு:பாடகர்கள் பகுப்பு:1981 பிறப்புகள் பகுப்பு:வாழும் நபர்கள்
மேலீசா
மேலீசா ஒரு பிரெஞ்சு ரிதம் அண்ட் புளூஸ் பாடகர் ஆவர். இவர், ஆகஸ்ட்டு திங்கள் 21ஆம் தேதி 1985ஆம் ஆண்டு மார்சேயில் பிறந்தார். 2007ஆம் ஆண்டில், இவர், Avec tout mon amor என்னும் இவரது முதல் இசைக்கோவையையும் Elle மற்றும் Cette Fois என்னும் இரண்டு தனிப்பாடல்களையும் வெளியிட்டுள்ளார்.
மேலும் காண்க
பகுப்பு:பிரெஞ்சுப் பாடகர்கள் பகுப்பு:பிரெஞ்சு கலைஞர்கள் பகுப்பு:1985 பிறப்புகள் பகுப்பு:வாழும் நபர்கள்
காலநிலையியல்
காலநிலை அறிவியல் என்பது காலநிலை குறித்த ஆய்வு ஆகும். இந்த நவீன ஆய்வுத் துறை வளிமண்டல விஞ்ஞானங்களின் கிளை எனவும், புவிப் புவியியலின் ஒரு துணைப் பகுதியாகவும் கருதப்படுகிறது. காலநிலையியல் இப்போது கடலியல் மற்றும் உயிர் வேதியியல் ஆகியவற்றின் அம்சங்களை உள்ளடக்கியுள்ளது. El Niño-Southern Oscillation (ENSO), மேடன்-ஜூலியன் அலைவு (MJO), வட அட்லாண்டிக் ஊசலாட்டம் (NAO), வடக்கு வருடாந்த பயன்முறை (NAM) போன்ற அனலாக்க நுட்பங்களைப் பயன்படுத்தி குறுகிய கால வானிலை முன்னறிவிப்பில் காலநிலை குறித்த அடிப்படை அறிவு பயன்படுத்தப்படலாம். ஆர்க்டிக் அலைவு (A.O.), வடக்கு பசிபிக் இன்டெக்ஸ்(N.P.I), தி பசிபிக் டக்டல் அசைலேசன் (PDO) மற்றும் இன்டர்டெக்கடல் பசிபிக் ஒசிசிலேஷன் (I.P.O) எனவும் அழைக்கப்படுகிறது. காலநிலை மாதிரிகள் வானிலை மற்றும் காலநிலை அமைப்பின் இயக்கவியலின் எதிர்கால சூழலின் கணிப்புகளுக்கு பல்வேறுபட்ட நோக்கங்களுக்காகப் பயன்படுத்தப்படுகின்றன. காலநிலைக்கு வளிமண்டலத்தின் நிலை என வானிலை அறியப்படுகிறது. வளிமண்டல நிலையுடன் காலவரையற்ற காலத்திற்கு நீடிக்கும் காலநிலை நிலவுகிறது.
கானிங் பிரபு
சார்லஸ் ஜான் கானிங் பிரபு (Charles John Canning, 1st Earl Canning) (14 டிசம்பர் 1812 – 17 சூன் 1862), பிரித்தானிய அரசியல்வாதியும், 1857 சிப்பாய்க் கிளர்ச்சியின் போது,  பிரித்தானிய இந்தியாவின் தலைமை ஆளுநராக  28 பிப்ரவரி 1856 முதல் 21 மார்ச் 1862 முடிய பதவி வகித்தவர்.
ஐக்கிய இராச்சியத்தில் அரசியல் பணி (1836-1855)
1836ல் கானிங் பிரபு கன்சர்வேடிவ் கட்சியின் சார்பாக, வார்விக் நாடாளுமன்றத் தொகுதியிலிருந்து, பிரித்தானிய நாடாளுமன்ற உறுப்பினராகத் தேர்ந்தெடுக்கப்பட்டார்.
1841ல் பிரித்தானிய அமைச்சரவையில் வெளியுறவுத்துறையில் துணைச் செயலராக பதவியில் இருந்தார்.
வெளி இணைப்புகள்
பகுப்பு:1812 பிறப்புகள் பகுப்பு:1862 இறப்புகள் பகுப்பு:இந்திய வைசிராய்கள் பகுப்பு:பிரித்தானிய இந்தியா பகுப்பு:இந்திய வரலாறு
காலநிலையியல்
மேற்கோள்கள்
பகுப்பு:சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:பருவ காலங்கள்
பூமிகார்
பூமிகார் அல்லது பூமிகார் பிராமிண் எனப்படுபவோர் இந்திய பிராமண சாதி அடிப்படையின் ஒரு பிரிவினர் ஆவர். இவர்கள் பீகார், உத்தர பிரதேசம், சார்க்கண்ட், மேற்கு வங்காளம், மத்திய பிரதேசம் மற்றும் நேபாளத்தில் அதிகம் வாழ்கின்றனர். இவர்களில் பெரும்பான்மையோர் நிலவுடைமையாளர்கள்.
இறக்கைபாரம்
காற்றியக்கவியலில் இறக்கைபாரம் (Wing Loading) என்பது முழு வானூர்தியின் எடையை (எரிபொருள், பயணக்குழு மற்றும் பயண பாரம் ஆகியவை ஏற்றப்பட்டிருந்தால் அவற்றின் எடையும் சேர்த்து) வானூர்தியின் இறக்கைப் பரப்பளவால் வகுக்கக் கிடைப்பதாகும். ஒரு வானூர்தியின் வேகத்துக்கு நேர்விகித்ததில் அதன் இறக்கையின் ஒவ்வொரு அலகிலும் ஏற்றம் அதிகரிக்கிறது, ஆகவே வழமையில் சிறிய இறக்கையும் குறிப்பிட்ட எடையைத் தூக்கிச் செல்வதற்கான ஏற்றத்தை நிலையான பறத்தலில் அதிக இறக்கைபாரத்தில் செல்லும்போது உருவாக்கும். அதற்குநேராக, தரையிறக்க மற்றும் வானேற்ற வேகங்களும் அதிகமாக இருக்கும். அதிக இறக்கைபாரத்தால் வானூர்தியின் நழுவியக்கச் சுதந்திரமும் குறைகிறது. இவையனைத்தும் இறக்கையுடைய உயிரிகளுக்கும் பொருந்தும்.
அலகுகள்
வழமையாக இறக்கைபாரங்கள் lb/ft2 (அ) kg/m2 (அ) N/m2 அலகுகளில் குறிக்கப்படுகின்றன.
வெளியிணைப்புகள்
பகுப்பு:காற்றியக்கவியல்
மைக்கல் பால்கன்
மைக்கல் பால்கன் (Michael Falcon, பிறப்பு: சூலை 21 1888, இறப்பு: பிப்ரவரி 27 1976), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 89 முதல்தர துடுப்பாட்டப் போட்டிகளில் கலந்து கொண்டுள்ளார். 1908-1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மைக்கல் பால்கன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1888 பிறப்புகள் பகுப்பு:1976 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
நிகில் சவுத்ரி (சுற்றுச்சூழலியலாளர்)
நிகில் சௌத்ரி (Nikhil Chaudhary) இந்தியாவின் மகாராட்டிராவைச் சேர்ந்த ஒரு சுற்றுச்சூழல் ஆர்வலர் ஆவார், நகர்ப்புற திட்டமிடுபவர், கட்டிடக் கலைஞர்,  மற்றும் கேலிச்சித்திர ஓவியர் என பலமுகங்கள் கொண்டவராக அறியப்படுகிறார். சுற்றுச்சூழல் மற்றும் நகர்ப்புற பிரச்சினைகளுக்கு விழிப்புணர்வு ஊட்டும்  கருவியாக  கேலிச்சித்திரங்களை இவர் பயன்படுத்துகிறார். இம்முறை வளர்ந்து வரும் ஒரு புதிய இயக்கமாகும். சமீபத்திய புத்தகமான லாங்ஃபார்ம்: என்ற வரைகலை கதைகளின் தொகுப்பிற்கு பங்களித்த எழுத்தாளர் இவர் என்பது குறிப்பிடத்தக்கதாகும். மிக சமீபத்தில், இவரது பணி துருக்கி நாட்டு ஆவணப்படத் தொடரில்  கலை மற்றும் கலைஞர்களின் பங்கை ஆராயும் அத்தியாயத்தில் இடம்பெற்றது.
மேற்கோள்கள்
பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:இந்தி எழுத்தாளர்கள் பகுப்பு:இந்திய ஆங்கில எழுத்தாளர்கள் பகுப்பு:வாழும் நபர்கள்
கண்ணம்மா (தொலைக்காட்சித் தொடர்)
கதைச்சுருக்கம்
இந்த தொடரின் கதை கண்ணம்மா தன் குடும்ப சூழல் மற்றும் தன் அப்பாவின் கோபம் இரண்டின் காரணமாகவும் பள்ளிப் படிப்பை பாதியில் நிறுத்திக் கொண்டு ஒரு டெய்லராக ஒரு ஃபேஷன் கார்மென்ட்ஸில் வேலை செய்கிறாள். அரவிந்த் அந்த நிறுவனத்தின் முதலாளி ஆரம்பத்தில் இருந்து அரவிந்துக்கும் கண்ணம்மாவுக்கும் ஒருவர் மீது ஒருவரை பிடிக்கவில்லை. கண்ணம்மாவை தனது அலுவலகத்தில் வேலைக்கு வைத்ததே அவளை பழி வாங்குவதற்குத்தான்.
இந்நிலையில் கண்ணம்மாவே எதிர்பார்க்காத ஒரு தருணத்தில் அவளது முதலாளியின் மானத்தைக் காப்பாற்ற வேண்டி அவரையே திருமணம் செய்ய வேண்டியதாகிறது. கண்ணம்மா அவளது கணவனின் மனதையும், தனக்கு எதிர்பாராமல் அமைந்த இந்த வாழ்வையும் காப்பாற்றிக் கொள்ள போராடுவதே இந்த தொடரின் கதை.
முகப்பு பாடல்
இந்த தொடருக்கான முகப்பு பாடலான ‘கண்ணம்மா கண்ணம்மா’ என்ற பாடலுக்கு இளைய கம்பன் பாடல் வரிகள் எழுதியுள்ளார், விஜய் சரவணா இசை அமைக்க, பாடகி சரண்யா சீனிவாசன் இந்த பாடலை பாடியுள்ளார்.
வெளி இணைப்புகள்
பகுப்பு:ராஜ் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
அரிச்சந்திரன் கோயில்
அரிச்சந்திரன் கோவில் என்றாலே உலகத்தில் வாழும் அனைத்து இந்துக்களுக்கும் நினைவிற்கு வருவது காசி (பனாரஸ்) என்னும் வாரணாசி நகரம் ஆகும். இந்துவாகப் பிறந்த ஒருவரின் சடலத்தை காசியில் கங்கைக் கரையில் அரிச்சந்திர மயானத்தில் எரித்தால் அவர்கள் சொர்க்கலோகம் அடைவார்கள் என்கிற நம்பிக்கையில் வசதி படைத்தவர்கள் இறந்தவுடன் பூத உடலை காசிக்கு எடுத்துச் சென்று அரிச்சந்திர மயானத்தில் எரியூட்டி அஸ்தியை கங்கையில் கரைக்கும் வழக்கம் பல்லாயிரம் ஆண்டுகளாக நடந்து கொண்டிருக்கின்றது.
காசி நகர் மயானத்திற்கு சிறப்பு ஏற்பட்டதற்கு காரணம் அம்மயானத்தை ஒரு காலத்தில் அரிச்சந்திரன் காவல் காத்து காசி விஸ்வநாதரின் நேரடி ஆசியும் பெற்று வரம் பெற்ற காரணத்தினால் தான் காசி மயானம் சிறப்பு பெறுகிறது. அந்த நாள் முதல், பூலோகத்தில் உள்ள அனைத்து மயானங்களையும் அரிச்சந்திரன் காவல் காக்கின்றார் என்ற தத்துவத்துடன் ஒவ்வொரு மயானத்திலும் அரிச்சந்திரன் கோவில்கள் அமைக்கப்பட்டு அரிச்சந்திரன் ஆலயத்தில் அபிஷேகம் செய்து, ஆசீர்வாதம் பெற்று அனுமதி பெற்ற பிறகே மயானத்துக்குள் நுழைந்து இறந்த உடலுக்கு ஈமச்சடங்குகள் செய்யும் வழக்கம் தொன்று தொட்டு விளங்கி வருகிறது.
அரிச்சந்திரன் கோயிலின் உயர்வுகள்
காசியில் நடப்பது போன்றே ஒவ்வொரு ஊர் மயானத்திலும் பிணத்தை எரியூட்டின பிறகு அதை ஆற்றில் கரைக்க வேண்டும் என்பதற்காகத் தான் பெரும்பாலான மயானங்கள் ஆற்றின் கரையோரத்தில் அமைக்கப்படுகிறது. ஆறு இல்லாத ஊர்களில் மயானத்தின் பக்கத்தில் கங்கைக்கு நிகரான திருக்குளம் அமைக்கப்பட்டிருக்கும். ஈமச்சடங்கு முடிந்தவுடன் அஸ்தியை அந்த தடாகத்தில் கரைத்து விட்டு புனித நீராடும் வழக்கம் தொன்றுதொட்டு விளங்கி வருகிறது.
கால வெள்ளத்தால் தமிழ்நாட்டு கிராமங்களில் மயானத்தில் அரிச்சந்திரனுக்கு முறையான ஆலயம் இல்லாத நிலையில் சவத்தைக் கொண்டு வந்து மயானத்திற்கு முன் உள்ள ஏதாவது ஒரு " கருங்கல் " அருகே சடலத்தை கீழே இறக்கி வைத்துவிடுவார்கள். பிறகு அந்த கல்லை அரிச்சந்திரனாக பாவித்து அனைத்து விதமான பால், தயிர், பஞ்சாமிர்தம் பன்னீர், மஞ்சள், விபூதி போன்றவைகளால் அபிஷேகங்களெல்லாம் அக்கல்லிற்கு முறைப்படி செய்து அந்த அரிச்சந்திரனாக பாவிக்கப்பட்ட கல்லுக்கு விபூதி, சந்தனம் திலகமிட்டு மாலை சாற்றி ஆராதனை செய்வார்கள். இதன் பிறகுதான் மயானத்தின் உள்ளே சென்று எரிக்கவோ அல்லது புதைக்கவோ செய்வார்கள்.
இதுவரை தமிழகத்தில் காஞ்சீபுரம், திருவண்ணாமலை மற்றும் வேலூர் மாவட்டங்களின் 56 கிராமங்களில் அரிச்சந்திரன் ஆலயங்கள் அமைக்கப்பட்டுள்ளன.
புதுச்சேரியில் உள்ள கருவடிக்குப்பம் குரு சித்தானந்தர் சுவாமி திருக்கோவில் அருகில் அமைந்துள்ள கருவடிக்குப்பம் இடுகாட்டில் சக்கரவர்த்தி அரிச்சந்திரனுக்கு கோயில் அமைக்கப்பட்டு தினமும் பூஜைகள் நடந்து வருகிறது, இங்கு அரிச்சந்திரன் இராஜாவாகவும். வெட்டியானாகவும் தன் மனைவியுடன் அருள்பாலிக்கின்றார்
இவற்றையும் பார்க்கவும்
பகுப்பு:வாரணாசி மாவட்டத்தில் உள்ள கோயில்கள்
சேது சமுத்திரக் கால்வாய்த் திட்டம்
பாக் நீரிணைப்பு மற்றும் இராமர் பாலம் (ஆதாம் பாலம், Adam's Bridge) பகுதிகளை ஆழப்படுத்தி கப்பல் போக்குவரத்திற்கு உகந்ததாக மாற்றும் திட்டமே சேது சமுத்திரக் கப்பல் கால்வாய்த் திட்டம். இத்திட்டம் நிறைவேறும்பொழுது இக்கால்வாய் வழியாக செல்லக்கூடிய அளவும் வேகமும் கொண்ட கப்பல்கள் இந்தியப் பெருங்கடலில் இருந்து இலங்கையைச் சுற்றாமல் சேதுக் கால்வாய் வழியாக வங்கக் கடலை அடைய முடியும்.
300 மீ அகலமும் 12 மீ ஆழமும் 167 கி.மீ நீளமும் கொண்டதாக இத்திட்டம் செயல்படுத்தப்படுகிறது.
செலவு
சேது சமுத்திரம் திட்டத்தை, 2,427.40 கோடி ரூபாய் மதிப்பில், நிறைவேற்ற முடிவு செய்யப்பட்டது. 2009, ஜூலை, 27ம் தேதி வரை, 831.80 கோடி ரூபாய் செலவிடப்பட்டுள்ளது.
உயர்மட்ட நிபுணர் குழு முடிவு
ஆதாம் பாலம் அல்லது இராமர் பாலத்தில் காணப்படும் மணற்திட்டுகள் அன்றி சேது சமுத்திரக் கால்வாய் திட்டத்தை நிறைவேற்றுவது பொருளாதார ரீதியிலும், சுற்றுச்சூழல் பாதுகாப்பு ரீதியிலும் பலன்தராது என உயர்மட்ட நிபுணர் குழு முடிவுதெரிவுத்துள்ளதாக இந்திய அரசு, உச்ச நீதிமன்றத்தில் தெரிவித்தது.
மேற்கோள்
பகுப்பு:நடப்பு திட்டங்கள் பகுப்பு:தமிழ்நாடு தொடர்புடைய திட்டங்கள் பகுப்பு:இடம்சார் அரசியல் பகுப்பு:இந்திய அரசுத் திட்டங்கள்
புறத்தோல் வளர்காரணி
புறத்தோல் வளர்காரணி (Epidermal growth factor; EGF) என்னும் வளர்ச்சிக் காரணி புறத்தோல் வளர்காரணி ஏற்பியுடன் இணைந்து செல் வளர்ச்சி, பெருக்கம், மாறுபாடடைதல் ஆகியவற்றைத் தூண்டுகிறது. மனித புறத்தோல் வளர்காரணி 6045-டால்டன் புரதமாகும். இதில், 53 அமினோ அமிலக் கூறுகளும், மூன்று மூலக்கூறக இருசல்பைடு இணைப்புகளும் உள்ளன.
மேற்கோள்கள்
பகுப்பு:உயிர்வேதியியல்
நம்ம குழந்தைகள்
நம்ம குழந்தைகள் 1970 ஆம் ஆண்டு வெளிவந்த தமிழ்த் திரைப்படமாகும். ஸ்ரீகாந்த் இயக்கத்தில் வெளிவந்த இத்திரைப்படத்தில் மேஜர் சுந்தரராஜன், பண்டரி பாய் மற்றும் பலரும் நடித்திருந்தனர். இத்திரைப்படம் 1970 ஆம் ஆண்டின் சிறந்த திரைப்படத்திற்கான தமிழ்நாடு மாநில விருது பெற்றது.
இத்திரைப்படத்தின் கதை குழந்தைகள் எழுத்தாளர் பூவண்ணன் எழுதிய “ஆலம் விழுது” ஆகும்.
மேற்கோள்கள்
பகுப்பு:1970 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
குடியம் குகை
குடியம் குகை (Gudiyam Cave) தமிழ்நாட்டின் திருவள்ளூர் மாவட்டத்தில் பூண்டி நீர்த்தேக்கத்திற்கு அருகில் உள்ளது. இது ஒரு தொன்மையான வரலாற்றுக் குகைவாழிடம் ஆகும். சென்னையிலிருந்து 70 கிமீ தொலைவில் அமைந்துள்ளது. இக்குகையானது தொல்லியல் ஆய்வாளரான இராபர்ட் புருசு ஃபூட்டால் கண்டுபிடிக்கப்பட்டது.
தொல்லியல் ஆய்வுச் சான்றுகளின்படி இக்குகைகள் பழைய கற்கால மனிதர்களின் வாழிடங்களாக இருந்தவையெனக் கருதப்படுகின்றன. இந்தியத் தொல்லியல் அகழ்வாய்வுத் துறையினரால் இவ்விடம் 1962-64 ல் அகழ்வாய்வு செய்யப் பட்டது. சுமார் இரண்டு இலட்சம் ஆண்டுகளுக்கு முன்பு இங்கு ஹோமோ எரக்டஸ் என்னும் தொல் மாந்தர் வாழ்ந்தான் என்பதை பழங்கற்கால ஆய்வுகள் தெரிவிக்கின்றனர். பூண்டிக்கு அருகிலுள்ள அல்லிக்குளி மலைத் தொடர்களில் இந்திய தொல்லியல் துறையால் இதுபோன்ற பதினாறு தங்கு குகைகள் அடையாளம் காணப்பட்டுள்ளன.
மாம்பழத்துறையாறு அணை
மாம்பழத்துறையாறு அணை கன்னியாகுமரி மாவட்டத்தில் விவசாய பயன்பாட்டிற்காக கட்டப்பட்டுள்ள அணையாகும். இது வில்லுக்குறியிலிருந்து சுமார் 3 கட்டைத் (கிலோமீட்டர்) தொலைவில் ஆணைக்கிடங்கு என்னுமிடத்தில் மாம்பழத்துறையாற்றின் குறுக்கே கட்டப்பட்டுள்ளது. இந்த அணை 44.54 மில்லியன் கன அடி கொள்ளளவு கொண்டது.80 அடி உயரமுள்ள இவ்வணையின் மூலம் 25 குளங்களும் 905.76 ஏக்கர் விவசாய நிலம் பாசன வசதிப் பெறுகின்றது. தமிழக அரசால் 2007ம் ஆண்டு ரூபாய் 20 கோடியே 97 லட்சம் செலவில் அணைக் கட்டுமானப்பணி தொடங்கப்பட்டு, 29 நவம்பர், 2010 அன்று முடிவடைந்து பொதுமக்கள் பயன்பாட்டிற்கு திறந்துவிடப்பட்டது.
குடியம் குகை
இக்குகை குறித்து ரமேஷ் யந்த்ரா இயக்கிய ஆவணப்படம் குடியம் குகைகள் என்ற ஆவணப்படம் கேன்ஸ் திரைப்பட விழா, 2015 இல் திரையிடப்படுவதற்குத் தேர்ந்தெடுக்கப்பட்டுள்ளது.
மாம்பழத்துறையாறு அணை
மேற்கோள்கள்
பகுப்பு:கன்னியாகுமரி மாவட்ட சுற்றுலாத் தலங்கள் பகுப்பு:கன்னியாகுமரி_மாவட்டத்திலுள்ள_அணைகள்
குடியம் குகை
வெளியிணைப்புகள்
பகுப்பு:தமிழக தொல்லியற்களங்கள் பகுப்பு:தமிழ்நாட்டில் உள்ள குகைகள் பகுப்பு:திருவள்ளூர் மாவட்டம்
வேள்விமங்கலம் கைலாசநாதர் சுவாமி கோயில்
வேள்விமங்கலம் கைலாசநாதர் சுவாமி கோயில் தமிழ்நாட்டில் பெரம்பலூர் மாவட்டம், வேள்விமங்கலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டி. டி. முத்துகுமாரசுவாமி நாயுடு
தமிழ்நாட்டில் சட்டமன்ற உறுப்பினராகவும் பணியாற்றினார். 1952 ஆம் ஆண்டு நடைபெற்ற தேர்தலில் திருக்கோயிலூர் சட்டமன்றத் தொகுதியில் இருந்து தமிழ்நாடு உழைப்பாளர் கட்சி சார்பில் தமிழ்நாடு சட்டமன்ற உறுப்பினராக தேர்வு செய்யப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழக அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:1 ஆவது தமிழ்நாடு சட்டமன்ற உறுப்பினர்கள்
கங்காப்பூர், வாரணாசி
கங்காப்பூர் (Gangapur) இந்தியாவின் உத்தரப் பிரதேச மாநிலத்தின் வாரணாசி மாவட்டத்தில் அமைந்த பேரூராட்சி ஆகும்.
மேற்கோள்கள்
பகுப்பு:வாரணாசி மாவட்டம் பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
ஓர்டா கான்
ஓர்டா இச்சென் (ஓர்டா பிரபு, Орд эзэн ("ஓர்ட் எசென்")), (அண். 1206 – 1251) என்பவர் ஒரு மங்கோலியக் கான் ஆவார். 13 ஆம் நூற்றாண்டின் போது மங்கோலியப் பேரரசின் தங்க நாடோடி கூட்டத்தின் கிழக்குப் பகுதியை ஆண்டார்.
வெள்ளை நாடோடிக் கூட்டத்தின் முதல் கான்
ஓர்டா இச்சென் (அண். கி. பி. 1206-1251) வெள்ளை நாடோடிக் கூட்டத்தை நிறுவியவராகக் குறிப்பிடப்படுகிறார். சூச்சியின் மூத்த மகன் மற்றும் செங்கிஸ் கானின் முதல் பேரன் ஆவார். தனது அப்பா மற்றும் தாத்தா ஆகியோரின் இறப்பின்போது ஓர்டா கான் தனது தந்தைக்கு ஒதுக்கப்பட்ட நிலங்களில் கிழக்குப் பகுதிகளைப் பெற்றார். இவர் மூத்தவராக இருந்தபோதிலும், சூச்சி வழித்தோன்றல்களின் உளூஸ் என்றழைக்கப்பட்ட முழு தங்க நாடோடிக் கூட்டத்தையும் இவரது தம்பி படு கான் ஆள்வதற்கு ஓர்டா ஒப்புக்கொண்டார். அந்த அரசு பால்காஷ் ஏரி மற்றும் வோல்கா ஆறு ஆகியவற்றிற்கு இடைப்பட்ட நிலங்களை உள்ளடக்கியதாக இருந்தது. இந்த நிலங்களில் தான் ஓர்டா இறுதியாகத் தனது வெள்ளை நாடோடிக் கூட்டத்தை நிறுவினார். வோல்கா ஆற்றுக்கு மேற்குப் பகுதியில் இருந்த நிலங்கள் இவரது தம்பி படு கானின் ஆட்சியின் கீழ் இருந்தன. படு நீல நாடோடிக் கூட்டத்தின் முதல் ஆட்சியாளர் மற்றும் தங்க நாடோடிக் கூட்டத்தின் தலைமைக் கான் ஆனார்.
அண். 1246 ஆம் ஆண்டு அரியணையைக் கைப்பற்றிக் கொள்ள முயற்சித்த தெமுகேவை ஓர்டா மற்றும் மோங்கே விசாரிக்க குயுக் கான் ஆணையிட்டார்.
உசாத்துணை
பகுப்பு:1251 இறப்புகள் பகுப்பு:13ஆம் நூற்றாண்டு மங்கோலிய ஆட்சியாளர்கள்
சதானந்தவதி
சதானந்தவதி என்பவர் எம்.ஜி.ஆரின் இரண்டாவது மனைவியாவார். 1944ல் எம்.ஜி.ஆருக்கும் சதானந்தவதிக்கும் திருமணம் நடைபெற்றது.
மருதநாட்டு இளவரசி திரைப்படத்தில் நடித்த பொழுது வி. என். ஜானகிக்கும் எம்.ஜி.ஆருக்கும் காதல் ஏற்பட்டது. அதனால் 1957இல் எம்.ஜி.ஆர் ஜானகி அம்மையாரை திருமணம் செய்துகொண்டார். பின்பு சதானந்தவதி அம்மையாருடன் ஜானகி அம்மையாரும் எம்.ஜி.ஆருடன் வாழ்ந்தார். 1962ல் சதானந்தவதி அம்மையார் உடல்நலமின்றி இறந்தார்.
ஆதாரங்களும் மேற்கோள்களும்
பகுப்பு:எம். ஜி. ஆர்
பொற்படாக்குறிச்சி மாரியம்மன் கோயில்
பொற்படாக்குறிச்சி மாரியம்மன் கோயில் தமிழ்நாட்டில் [கள்ளக்குறிச்சி மாவட்டம்]], பொற்படாக்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
ஏர்னஸ்ட் ஃபால்க்
ஏர்னஸ்ட் ஃபால்க் (Ernest Falck, பிறப்பு: அக்டோபர் 21 1907, இறப்பு: பிப்ரவரி 19 1982), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1935-1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஏர்னஸ்ட் ஃபால்க் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1907 பிறப்புகள் பகுப்பு:1982 இறப்புகள் பகுப்பு:சாமர்செட் துடுப்பாட்டக்காரர்கள்
பொற்படாக்குறிச்சி மாரியம்மன் கோயில்
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆய்லர் சமன்பாடுகள் (பாய்ம இயக்கவியல்)
பாய்ம இயக்கவியலில் ஆய்லர் சமன்பாடுகள் என்பது பாகுமையற்ற பாய்வைக் கட்டுப்படுத்தும் சமன்பாடுகளின் தொகுப்பு ஆகும். இதைத் தருவித்த லியோனார்டு ஆய்லரின் பெயரில் வழங்கப்படுகின்றன. இச்சமன்பாடுகள் நிறை (தொடர்ச்சி), உந்தம், மற்றும் ஆற்றல் அழிவின்மைகளைக் குறிக்கிறது; இது, பாகுமை மற்றும் வெப்பக் கடத்தல் முற்றிலும் அற்ற நிலையில் உள்ள நேவியர்-ஸ்டோக்ஸ் சமன்பாடுகள் ஆகும். உண்மையில், நிறை (தொடர்ச்சி) மற்றும் உந்த சமன்பாடுகள் மட்டுமே ஆய்லரால் தருவிக்கப்பட்டன. ஆயினும், பாய்ம இயக்கவியலில் அனைத்து அழிவின்மை விதிகளும் - ஆற்றல் அழிவின்மை விதி உட்பட - ஆய்லர் சமன்பாடுகள் என்றே வழங்கப்படுகின்றன.
மேற்கோள்கள்
பகுப்பு:பாய்ம இயக்கவியல் பகுப்பு:இயற்பியல் கோட்பாடுகள்
தௌகானி (சட்டமன்றத் தொகுதி)
தற்போதைய சட்டமன்ற உறுப்பினர்
தௌகானி சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த குன்வர்சிங் தேகம் இருக்கிறார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
லலிதமான பெர்னான்டோ
லலிதமான பெர்னான்டோ ( Lalithamana Fernando, பிறப்பு: டிசம்பர் 27, 1962), இலங்கை அணியின் முன்னாள் துடுப்பாட்டக்காரர். இவர் 1989 இல் ஒருநாள் பன்னாட்டுத் துடுப்பாட்டப் போட்டியொன்றில் கலந்து கொண்டுள்ளார்.
பகுப்பு:இலங்கைத் துடுப்பாட்டக்காரர்கள் பகுப்பு:1962 பிறப்புகள் பகுப்பு:வாழும் நபர்கள்
வண்ணப்பூச்சு
thumb|right|200px|உலர்ந்த பச்சை வண்ணப்பூச்சு வண்ணப்பூச்சு என்பது ஒரு திரவம் அல்லது ஒரு திரவமாகக்கூடிய கலவையாகும். அதை ஒரு பரப்பின் மேல் மெலிதான ஏடுகளாகப் பூசும் பொழுது அது ஒளி ஊடுருவ இயலாத வண்ணப்பூச்சு அடுக்காக ஒட்டிக்கொண்டு விடுகிறது.
வரலாறு
சுமார் 40000 ஆண்டுகளுக்கு முன்னரே காவிக்கல் உள்ளிட்ட இயற்கையில் காணப்படும் மூலப்பொருட்களைக் கொண்டு மஞ்சள் மற்றும் சிகப்பு நிறங்களில் காட்சி தரும் குகை ஓவியங்களை ஆதிமனிதர்கள் உருவாக்கியிருந்தனர். எகிப்தில் தேநேர்தேரா என அறியப்படும் மலைக் குகைகளில் இரண்டாயிரம் ஆண்டுகளுக்கு முன்னர் தீட்டிய சுவர் ஓவியங்கள், கடந்த பல நூற்றாண்டுகளாக இயற்கையின் சீற்றத்திற்கு உள்ளாகி இருந்தும், இன்றும் வண்ணப் பூச்சின் நிறம் மங்காமல் தெளிவாகவும் வெளிச்சமாகவும் காணப்படுவது அக்காலத்து ஆதி மனிதர்களின் திறமையை வெளிப்படுத்துவதாக அமைந்துள்ளது. எகிப்தியர்கள் வண்ணங்களை தனித்தனியாக சில பசை வடிவம் கொண்ட பொருட்களுடன் கலந்து, ஒவ்வொரு வண்ணத்தையும் ஒன்றுடன் ஒன்று கலக்காமல் தனிப்பட்ட விதத்தில் பூசினார்கள். இது ஒரு பெரிய விந்தையாகும். அவர்கள் அடிப்படையாக வெள்ளை, கருப்பு, நீலம், மஞ்சள், சிகப்பு மற்றும் பச்சை ஆகிய ஆறு வண்ணங்களை பயன்படுத்தியதாகத் தெரிகிறது. முதலில் வண்ணம் பூச வேண்டிய அனைத்து இடங்களையும் வெள்ளை நிற வண்ணம் கொண்டு பூசி நிரப்பினார்கள். பின்னர் கருப்பு வண்ணம் கொண்டு ஓவியங்களை வரைந்தார்கள். அதன்பின் மற்ற வண்ணங்களைப் பயன்படுத்தி நிரப்புவார்கள்.
ஆரடியா நகரில் ரோம் தோன்றும் முன்னரே வரையப்பட்ட சில மேற்கூரை ஓவியங்கள் இருந்ததாக பிளினி கூறுகிறார். பல நூற்றாண்டுகள் கழிந்தும் அதன் புதுமை மாறாமல் இயல்பாக இருப்பதைக் குறித்து பெரிய ஆச்சரியத்தையும், பிரமிப்பையும் வெளிப்படுத்துகிறார்.
முட்டைகளில் இருக்கும் மஞ்சள் கருவைக் கொண்டு வண்ணப் பூச்சுகள் தயாரிக்கப்பட்டதால், கலவை உலர்ந்தபின், இவ்விதமான பொருட்கள் பூசிய தளத்துடன் கெட்டியாக ஒட்டிக்கொண்டு விடும். இதற்கு தேவையான நிறமிகளை தாவரங்கள், மணல்கள், மற்றும் வெவ்வேறு மண் வகைகள் பயன்படுத்தித் தயாரித்தார்கள்.
நிறமி
வண்ணப்பூச்சின் நிறம், கெட்டித்தன்மை, தன்மை மற்றும் அதன் விலை ஆகியவற்றைக் கணக்கில் கொண்டு நிறமி அதனுடன் சேர்க்கப்படுகிறது. சில ஓவியங்களில் நிறமிகளுக்குப் பதிலாக சாயப்பொருட்கள் பயன்படுத்தப்பட்டு இருக்கும்.
இயற்கை அல்லது செயற்கை நிறமிகள் என இரு வகை உண்டு. களிமண், சுண்ணாம்பு (கால்சியம் கார்பனேட்) உள்ளிட்டவை இயற்கை வகை நிறமிகள் ஆகும். நீற்றிய களிமண்கள், வெறுமிட நிரப்பி, மீள வைத்த கால்சியம் கார்பனேட் மற்றும் செயற்கை சிலிக்கா போன்றவை செயற்கை வகை நிறமிகளுள் அடங்கும்.
பார்வையிலிருந்து மறைந்திடும் நிறமிகள் கொண்ட (கெட்டியான) ஒளி ஊடுருவ இயலாத வண்ணப்பூச்சுகள் பூசுபரப்பைப் பாதிக்கும் புற ஊதா ஒளியிலிருந்து பாதுகாப்பளிக்கிறது. டைட்டானிய டையாக்சைடு, தலீன் நீலம், சிகப்பு இரும்பு ஆக்சைடு ஆகியவை கண்ணுக்குத் தெரியாதவகை நிறமிகளுள் அடங்கும்.
நிரப்பிகள் என்பவை நிறமியின் ஒரு தனிப்பட்ட வகையாகும். அவை வண்ணப்பூச்சின் மெல்லிய தோலை கெட்டியாக்கவும், அதன் தோற்றத்தை மெருகூட்டவும் மற்றும் வண்ணப்பூச்சின் கொள்ளளவை அதிகரிக்கவும் உதவும். நிரப்பிகள் இயல்பாக விலை குறைந்தவையாகவும் மற்றும் வினைபுரியாதவையாகவும் இருக்கும். மண், மாக்கல், சுண்ணாம்பு, களிமண் மற்றும் பல நிரப்பிகளாகப் பயன்படுத்தப்படுகின்றன. தேய்மானத்திற்கு உட்படும் நில ஓவியங்கள் பாதிப்புக்கு ஆளாகாமல் இருக்க, நயமான படிகக் கல் மணல் கூட நிரப்பியாக பயன்பட்டு இருக்கலாம். நிரப்பிகள் எல்லா வண்ணப்பூச்சுகளிலும் இருக்காது. இருந்தாலும், சில வண்ணப் பூச்சுகள் மிகையான அளவில் நிறமிகள், நிரப்பிகள் மற்றும் இணைப்பிகள் கொண்டிருக்கலாம்.
ஈய வண்ணப்பூச்சுகளில் உள்ள ஈய நிறமிகள் நச்சுத் தன்மை கொண்டதாகும். அமெரிக்காவின் நுகர்வோர் பொருட்கள் பாதுகாப்பு வாரியம் 1978 ஆம் ஆண்டில் குடியிருப்பு பகுதியில் ஈயம் உபயோகத்திற்குத் தடை விதித்தது. வண்ணப்பூச்சு தயாரிப்பாளர்கள் வெள்ளை ஈய நிறமிகளை குறைந்த நச்சு தன்மை வாய்ந்த டைட்டானிய டையாக்சைடு கொண்டு இடம்பெயர்த்தார்கள்.
பிணைப்பான் அல்லது ஊர்தி
பிணைப்பான் என்பது வண்ணப்பூச்சின் தொலியாக அல்லது ஏடாகப் படியும் நிலையான பாகமாகும். முக்கியமாக இந்த பாகம் மட்டுமே இருந்தால் வண்ணப்பூச்சுக்கு போதுமானது. இதர பாகங்கள் பூச்சின் தொலி அல்லது ஏடிற்கு தேவைப்படும் பண்புகளைப் பொறுத்து, கீழே கொடுக்கப்பட்டது போல் சேர்க்கலாம்.
பிணைப்பான் கலவையின் பாகங்களை ஒன்றோடு ஒன்று நன்றாக ஒட்டிக்கொள்ள வைக்கும். வண்ணப்பூச்சின் மின்மினுப்பு ஆற்றல், நிலைப்புத்தன்மை, நெகிழ்வு மற்றும் வலிமை ஆகிய தன்மைகளை மேம்படுத்தும். பிணைப்பான்கள் என்பது இயற்கையாக அல்லது செயற்கையாக தயாரிக்கப் பெற்ற பிசின் வகைகள் ஆகும். அவற்றில் அக்கிரிலிக், பாலியூரெத்தேன், பாலியெஸ்டர், மெலாமின் பிசின் வகைகள், ஈப்பாக்சி பிசின் வகைகள் மற்றும் எண்ணெய் வகைகள் அடங்கும்.
பிணைப்பான்கள் உலர வைத்தல் மற்றும் பதப்படுத்துதல் இயக்க முறையைப் பொறுத்தும் வேறுபடுகிறது. உலரவைப்பது மற்றும் பதனிடுவது ஆகிய இரண்டும் வெவ்வேறு தயாரிப்பு முறைகள் என்பது குறிப்பிடத்தக்கது. உலரவைப்பது பொதுவாக கரைப்பானை அல்லது மெலிதாக்கியை ஆவியாக்குவதைக் குறிக்கிறது. அதேபோல் பதனிடுவது என்பது பிணைப்பானை ரசாயனம் மூலம் பதனிடுவதைக் குறிக்கிறது. சில வகை வண்ணப்பூச்சுகளை உலர வைப்பது மட்டுமே போதுமானது.
எளிதாக கரைப்பான் ஆவியாதல் மூலம் உலரத்தக்க பூச்சுகள் அரக்குப் பூச்சுகள் என அறியப்படுகின்றன. கரைப்பான் ஆவியான பின் ஒரு திடப் படலம் உருவாகிறது. இப்படலம் மீண்டும் கரைப்பானில் கரையத்தக்கது என்பதால் வேதி பாதுகாப்பு அவசியப்படும் இடங்களில் இவை ஏற்றதல்ல. பொதுவாக பதனிடும் பூச்சு வகைகளை விட கரைப்பான் வகை அரக்குப் பூச்சுகள் புற ஊதா ஒளிக்கு நல்ல எதிர்ப்புடன் செயல்பட்டாலும், அதன் அரிமானத்தடை குறைவாகும், லாடெக்ஸ் வண்ணப்பூச்சு பாலிமர் துகள்களை தண்ணீர் மூலம் சிதற வைப்பதாகும். லாடெக்ஸ் இரப்பருடன் இதற்கு எந்த தொடர்பும் இல்லை. இவ்வகையில் சிதறடித்து பரவலாக்குதல் குழம்பு பலபடியாக்கல் முறை மூலம் நடைபெறுகிறது. முதலில் தண்ணீர், மற்றும் பிறகு கரைப்பான், ஆவியாக வெளியேறுகின்றன. அதனால் லாடேக்சின் பிணைப்பான் பகுதிகள் நன்றாக ஊடுருவி கலந்து இணைகின்றன. பிரிக்க இயலாதவாறு வேதி மாற்றம் அடைகின்றன.
மெழுகு வண்ணப்பூச்சுகள் வெதுவெதுப்பாக உள்ள போது திரவமாகின்றன. குளிர்ந்த பின்னர் கெட்டியாகின்றன. பல சந்தர்ப்பங்களில், அவற்றை மறுபடியும் சூடுபடுத்தும் போது, அவை மிருதுவாகவோ, திரவமாகவோ மாறுகின்றன. சமீபத்திய சுற்றுப்புற தேவைகள் எளிதில் ஆவியாகிற பொருட்களின் உபயோகத்தைத் தடுக்கின்றன.
கரைப்பான்
கரைப்பான்களின் முக்கிய பயனாவது வண்ணப்பூச்சின் பாகுநிலை மற்றும் வலிவை சரிப்படுத்துவதாகும். அது எளிதில் ஆவியாகும் தன்மையுடையதாய் இருக்கும். வண்ணப்பூச்சின் படலத்தின் பாகமாக அது ஆவதில்லை. வண்ணப்பூச்சின் பாய்வு, பயன்பாட்டுக் குணங்களையும் இது கட்டுப்படுத்துகிறது. எனவே திரவ நிலையில் வண்ணப்பூச்சின் ஸ்திரநிலையை இது பாதிக்கும். அதன் முக்கிய வேலையானது எளிதில் ஆவியாகாத பகுதிகளை சுமக்கும் சாதனமாகத் திகழும். வீட்டு உள்புற ஓவியத்தின் பளுவான எண்ணெயை சுமக்க ஒரு மெல்லிய எண்ணெய் தேவைப்படுகிறது. இந்த எளிதில் ஆவியாகிற பொருட்கள் தங்கள் குணங்களை வண்ணப்பூச்சுக்கு தற்காலிகமாகக் கொடுக்கின்றன. கரைப்பான் ஆவியானதும் எஞ்சிய பூச்சு பரப்பின் மேல் பொருந்தியிருக்கிறது. நீர் எதிர்ப்பு, எண்ணெய்ப்பசை எதிர்ப்பு அல்லது அதைப் போன்ற தன்மைகள் தேவைப்பட்டால் கரைப்பான்களில் சேர்க்கப்படுகின்றன.
வண்ண மாற்றப் பூச்சு
நிறம் மாறும் தன்மை கொண்ட வண்ணப்பூச்சுகளை தயாரிக்க பல தொழில்நுட்ப முறைகள் உள்ளன. வெப்பமுறும்போது நெகிழ்வுறும் பொருட்களைக் கொண்டு அவை நிறம் மாறுகின்றன. ஒளிமாற்ற வண்ணப்பூச்சுகளில் யுவி வெளிச்சத்திற்கு உட்படுத்தப்படும்போது நிறமாற்றம் நிகழ்கிறது. இத்தகைய பொருட்கள் கண்கண்ணாடிகள் உருவாக்க உபயோகப்படுத்தப்படுகின்றன.
மின்மாற்ற வண்ணப்பூச்சுகள் மின்சாரம் செலுத்தப்படும் போது நிறம் மாறும். கார் தயாரிப்பு நிறுவனமான நிசான் தனது வாகனங்களில் மின்மாற்ற வண்ணப்பூச்சுகள் பயன்படுத்தவிருப்பதாகத் தகவல்கள் தெரிவிக்கின்றன. இணைகாந்த இரும்பு ஆக்சைடு துகள்கள் கொண்டு இத்தொழில்நுட்பம் செயலுறுத்தப்படுகிறது. மின்காந்த புலத்தில் செயல்படும்போது இந்த இணைகாந்த துகள்களின் இடைவெளி மாற்றம் கண்டு நிறம் மற்றும் பளபளப்பு தன்மை மாறுகிறது.
கலை
thumb|300px|தூரிகை மூலம் நீரினில் கலந்த வண்ணங்களை உபயோகிக்கிறார்கள்
சுவரொட்டி வண்ணப்பூச்சு முதன்மையாக மாணவர்களின் மற்றும் குழந்தைகளின் படைப்புகளில் பயன்பாட்டிலுள்ளது. thumb|left|100px|தனிப்பட்ட சிப்பி ஓடுகளை ஓவியர்கள் வண்ணப்பூச்சு வைத்திடும் சிறிய கிண்ணமாக உபயோகப்படுத்துகிறார்கள்.
பயன்பாடு
வண்ணப்பூச்சு திட, திரவ அல்லது வாயு நிலையில் பிரயோகிக்கப்படலாம். திடமான வண்ணப்பூச்சு அதிக வெப்பத்திற்கு சூடுபடுத்தப்பட்ட ஒரு நுண்ணிய பொடியாக பயன்படுத்தப்படுகிறது. இது பொடியை உருக்கி வெளிபரப்புடன் ஓட்ட உதவுகிறது. பொடிப் பூச்சு என்றும் இது பொதுவாக வழங்கப்படுகிறது.
வாயு அல்லது வாயு போன்ற திரவமாக பயன்படுத்தப்படுவதில் வண்ணப்பூச்சு ஒரு பொருளின் மீது தூவப்படும். வண்ணப்பூச்சு பொருளோடு ஒட்டிக்கொள்ளும். இது வழக்கமாக தூறல் வண்ணப்பூச்சு என்று கூறப்படுகிறது. இதன் அனுகூலங்கள்:
திரவ முறையில் வண்ணப்பூச்சு தூரிகைகள், வண்ணப்பூச்சு உருளைகள், கத்திகள், மற்ற உபகரணங்கள் அல்லது விரல்கள் போன்ற உடல் உறுப்புகள் கொண்டு வண்ணப்பூச்சுகள் நேரிடையாக உபயோகிக்கப்படுகின்றன.
தொழிற்சாலையில் பொதுவாக பயன்படுவது தூறல் பூச்சுகள். இதில் அழுத்தக் காற்று கொண்டு வண்ணப்பூச்சு துகளாக்கப்படுகிறது. இதனால் வண்ணப்பூச்சு சிறிய துளிகளாகத் திரிந்து பூசப்படவுள்ள பொருள் மீது போய்ச் சேரும்.
திரவ வண்ணப்பூச்சு பூசப்பட்ட பின்னர், "திறந்த காலம்" என்று அழைக்கப்படும் இடைவேளையில் கூடுதல் பூச்சுப் பகுதிகளோடு ("ஈர முனை"களில்) அவை கலக்கலாம். வெள்ளைச் சாராயம் கலப்பதன் மூலம் ஒரு எண்ணெயின் திறந்த காலத்தை அதிகப்படுத்த முடியும்.
சொட்டு சொட்டாக பூச்சை விடுவதன் மூலமும் அல்லது பொருளை மூழ்கவைத்து எடுப்பதன் மூலமும் கூட வண்ணப்பூச்சினை செய்ய முடியும்.
எண்ணெய் சார்ந்த வண்ணப்பூச்சுகள் உலர்ந்திருக்கும் போது நீடிக்கத்தக்கதாயும், கழுவத்தக்கதாயும் இருக்கும். வண்ணப்பூச்சு உலர அனேகமாக ஒருநாள் முழுவதும் எடுக்கும்.
நீர் சார்ந்த வண்ணப்பூச்சுகள் பாதுகாப்பானவை என்பதோடு எளிதில் சுத்தப்படுத்த ஏதுவானவையாகவும் உள்ளன.
எஞ்சிய வண்ணப்பூச்சை முறையாகப் பயன்படுத்துவது என்பது ஒரு சவாலாகும். சில சமயங்களில் அது மறுசுழற்சி செய்யப்படுகிறது. பழைய வண்ணப்பூச்சு முதல் பூச்சு அல்லது இடைப்பட்ட பூச்சுக்காக பயன்படுத்தலாம்.
வண்ணப்பூச்சை கழித்திடும் அவசியம் ஏற்பட்டால், அதை உலர வைத்தல் ஒரு வழியாகும். அது கெட்டியாகும் வரை மூடியைத் திறந்து வைக்கலாம் (சிறிய அளவே செய்ய முடியும்). அல்லது அதை ஒரு வீண் பலகை மீது கொட்டலாம். பெரும் கடைகளில் பூச்சு கடினமாக்கி கொண்டிருப்பார்கள். பெரும் அளவிலான வண்ணப்பூச்சை காலி செய்ய இது உதவும். ஈரமான எண்ணெய் சார்ந்த வண்ணப்பூச்சுகள் இடர் விளைவிக்கத்தக்க கழிவுகளாய் கருதப்பட்டு பிராந்திய வரன்முறைகளின்படி அகற்றப்படுதல் வேண்டும்.
வேறுபட்ட தயாரிப்புகள்
thumb|right|300px|வேறுபாடு உடைய வண்ணப்பூச்சுகளை மூடியுள்ள பாத்திரங்களில் சேர்த்து வைத்திடவேண்டும்.
அபாயங்கள்
வண்ணப்பூச்சில் இருக்கும் எளிதில் ஆவியாகும் அல்லது வெடிக்கும் சேர்மங்கள் (VOC) சுற்றுச்சூழலுக்கும் வண்ணம் பூசும் வேலை செய்பவர்களுக்கும் பெரும் அபாயம் விளைவிப்பதாய் கருதப்படுகிறது. அமெரிக்காவில் சுற்றுச்சூழல் வரன்முறைகளும் நுகர்வோரிடமிருந்தான கோரிக்கைகளும் தொழில்நுட்ப முன்னேற்றங்களும் இத்தன்மை குறைந்த அல்லது முற்றிலும் இல்லாத சேர்மங்களுடனான வண்ணப்பூச்சுகளின் உருவாக்கத்திற்கு இட்டுச் சென்றுள்ளது. இந்த புதிய வண்ணப்பூச்சு வகைகள் சுற்றுச்சூழலுக்குக் குறைந்த தீமையிழைப்பவையாய் இருப்பதோடு செலவும் குறைந்ததாய் உள்ளன.
வெளி இணைப்புகள்
பகுப்பு:வண்ணப்பூச்சுகள் பகுப்பு:மேற்பூச்சுகள் பகுப்பு:ஓவியம் வரைவதற்கான சாதனங்கள் பகுப்பு:கூகுள் தமிழாக்கம்-வேதியியல்
பி. ராமமோகன ராவ்
ராம்மோகன ராவ் (P. Rama Mohana Rao பிறப்பு 1957 செப்டம்பர் 15) என்பவர் தமிழ்நாட்டின் தலைமைச் செயலாளராக இருந்தவராவார். இவர் ஆந்திரப் பிரதேச மாநிலத்தின், பிரகாசம் மாவட்டத்தில் பிறந்தவர்.